
* 
* 
* 
* 
* 
* 
* 
* 
* 
* 

Da li je zabranjeno trgovanje na trgovinu drugog muslimana?




Da li je zabranjeno trgovanje na trgovinu drugog muslimana?
===========================================================

 

Ibn Omer, radijallahu anhu, pripovijedao je da je Vjerovjesnik, sallallahu alejhi ve sellem, rekao: ‘Neka čovjek ne prodaje na prodaju svog brata muslimana i neka ne kupuje na njegovu kupovinu. ”


U drugoj verziji stoji dodatak: “…osim ako mu on to dopusti. ‘


Ebu Hurejra, radijallahu anhu, govorio je: “Poslanik, sallallahu alejhi ve sellem, zabranio je da mještani prodaju za beduine, prividnu licitaciju, trgovanje na trgovinu drugog muslimana, prošnju na prošnju drugog muslimana, i zabranio je da žena traži razvod druge muslimanke da bi je otjerala s njenog posjeda.” Ukba b. Amir, radijallahu anhu, prenio je sljedeće Resulullahove, sallallahu alejhi ve sellem, riječi upozorenja: ”Muslimani su braća, i čovjeku nije dopuštena trgovina na trgovinu brata muslimana, niti je dopuštena prošnja a na prošnju brata muslimana, sve dok ovaj ne odustane. ‘


Propisi u vezi s poglavljem


Prvo, zabranjeno je trgovanje na trgovinu drugog muslimana, a to izgleda ovako: “Čovjek kupuje od prodavca robu i, dok trguju (imaju pravo na slobodan izbor), dođe treći čovjek i kupcu ponudi istu ili bolju robu od one koju on kupuje od prvog prodavca, za istu cijenu, ili čak jeftinije, a sve u cilju da bi se kupac pokajao i zatražio ono što je kupio nudeći veći iznos za koji je prodao određenu stvar, a sve to, opet, da bi se ovaj pokajao i raskinuo ugovor, i ovdje prodaja ima značenje kupovine.” Eš-Ševkani kaže: “Kada je riječ o kupovini na kupovinu i prodaji na prodaju, to izgleda ovako: čovjek kaže kupcu (dok kupac ima pravo na vraćanje robe) određene stvari: ‘Raskini ugovor, ja ću ti stvar prodati jeftinije!’, odnosno kaže prodavcu: ‘Raskini ugovor, ja ću stvar kupiti po višoj cijeni!”‘


Drugo, međutim, ako kupac to dopusti, onda to nije zabranjeno, također ni u situaciji da trgovina ne uspije a kupac i prodavac nisu se razišli (i još imaju pravo na slobodan izbor), na osnovu Ibn Omerovog, radijallahu anhu, predanja u kojem stoji da je Resulullah, sallallahu alejhi ve sellem, rekao: ”Neka čovjek ne kupuje na kupovinu drugog muslimana, sve dok ovaj ne kupi ili ne ostavi robu. ‘


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


